
Научни приноси 

[bookmark: _GoBack]1. Приложен е съвременен метод за характеристика на почвеното органично вещество в Смолници, Рекултивирани почви и насипи (от минна дейност) и е доказано присъствието на биогенни  липиди (мастни киселини, алкани и мастни алкохоли), както и въглищни биомаркери (абиетан, филокладан, фитан,пристан). Наличието на теригенни /сухоземни/ стероидни и тритерпеноидни маркери в Рекултивираните почви е индикация за протичащите процеси в органичната и минералната част на почвата, а  откриването на въглищни биомаркери в Смолницата показва, че се осъществява   аерозолен трансфер на въглищни частици в района на открития въгледобив. По-високите концентрации на алкани с дълга верига, мастни киселини и алкохоли провокира силна почвена водонепропускливост в Смолницата и нерекултивирания табан. [1]
2.Получени са нови данни за диагностиката на Смолниците,  Рекултивираните почви и техните почвообразуващи материали, като се доказва че почвената водонепропускливост се дължи на по-високите концентрации на алкани с дълга верига мастни киселини и  алкохоли. Използван е също така и  сравнително-географски подход за  изучаване на химичните и физико-химичните характеристики на елементарните почвообразуващи процеси в естествени и рекултивирани  почви и техните субстрати. Установени са начални процеси на хумусообразуване и хумусонатрупване основно в повърхностните хоризонти.  Високата степен на наситеност с бази определят благоприятен физико-химичен статус на рекултивирани насипи. [1,26]

3. Почвените проучвания в Бобовдолското поле показват че праховите части от горивния процес в ТЕЦ Бобов Дол, влияят на количеството, качеството  и състава на почвено органичното вещество, като преобладава хуматния тип хумус. За 36 годишната експлоатация на електроцентралата  органичния въглерод се е повишил с  около ¼  в повърхностния  хоризонт. Изследваните почви притежават добри сорбционни свойства, характерни за Канелени горски почви от изследвания район. [2,9].
4. Допълнена е нова  информация за диагностиката и характеристиката на Регосолите в България. Минералния състав на изследваните почви се унаследява от почвообразуващта скала. Те са образувани най-често върху меки скали – льос и кватернери образувания. Установено че Регосолите в близост до река Дунав преобладава кварца а на юг слюдите. Вторичните минерали са представени от смектит и илит.     Реакцията им е от средно кисела до слабо алкална. Сробциония капацитет варира от 9.9 до 29 mequ/100g а степента на наситеност с бази е висока (75 – 100%). [3,14]
5. Почвообрауващи скали от Бобовдолското поле създават  отрицателна геохимична аномалия с по-ниско съдържание на изследваните елементи в сравнение с Кларка (съдържание на елементите в земната кора).  Aкумулацията на Co, Cd,  Cu, Pb и Zn се доказва от коефициентите на концентрация, отчитащи средното съдържание на елементите в почвообрауващите скали. Липсата на статистическа корелация с органичния въглерод е резултат от кластично-силициевия характер на почвообразуващите скали и също разкрива преобладаващия геогенен произход на изследваните елементи [4,5].
6. Образуването на засолени (полухидроморфни) почви във високите полета на Западна България е свързано с повърхностно и подпочвено овлажняване,предимно в депресионните форми на релефа, където попадат големи количества лесно разтворими соли от съседните реки и територии. Изследваните Засолени почви от с. Равно поле могат да се определят като Ливадно канелени солонцевати почви, леко глинести. Високите стойности наобменен магнезий съответстват на определението «магнезиево засоляване», при което натрия се заместава от магнезия и настъпва процес на разсоляване. Комплексното натриево-магнезиево засоляване (осолонцяване), довежда до намаляване и  изнасяне на органичното вещество  извън профила под формата на подвижни натриеви хумати. [18,6]

7. Доказана е зависимост между типа на почвите, овощните култури, почвената микрофолра и  ензимната активност. В изследваните почви количеството микрофлора не влияе върху вкисляването на почвите а микробиологичните процеси оказват положително влияние върху овощните култури. По-високото съдържание на соли в почвата действа силно угнетяващо върху развитието на микроорганизмите. Процесът на амонификация при солонците протича по-слабо, отколкото в незасолените и то главно под въздействието на неспорови бактерии. Актиномицетите, олигонитрофилите, микроскопичните гъби и целулозоразлагащите микроорганизми са повече в повърхностния хоризонт  a инвертазата и протеазата са открити само в него. [15,16]
8. Различните  почвообразуващи скали при слаборазвитите почви  довежда до различни крайни продукти от тяхното изветряне. Сиалитният тип на изветряне не води до повишаване на степента на дисперсност и до натрупване на ил и физична глина в почвите. Формирането на вторичните глинести минерали е относително ограничено, което съответства на факторите на почвообразуване.[21]
10. Доказано е че съобразно хидротермичния режим на почвите има различие в съдържанието и състава на  органичното вещество .  Почви, образувани  при по-влажни и студени условия  натрупват повече органичен въглерод ( почви с Крио–Удичен режим),. А почви с Термо-Кресричен режим имат ниско съдържание на органичен въглерод. [5]
11. Почвения профил със  стагник свойства  имат ниско съдържание на органичен въглерод особено в подповърхнотните  хоризонти с Btg хоризонт. Фулво киселините (Cf) доминират над хуминови киселини (Сh). Типът  на хумусa е хуматно-фулватен (1-0.5) и фулватен (Ch/Cf<0.5). В по-дълбоките хоризноти хуминови киселини са в минимално количество,   но те са напълно свързани с калция. Степента на  хумификация в тези почви варира от средна до ниска.[12, 27]
12. Изследвано е  замърсяване с нефтопродукти в Смолници и Канелени горски почви и е доказано че съдържанието на органичен въглерод се увеличава  в повърхностния хоризонт а в дълбочина намалява. Наблюдават се малки черни петна с органичен произход по дълбочина на профила. Петролните продукти възпрепятстват преминаване на повърхностните води, а биологичната активност в замърсените профили намлява значително [7].

13. Използван е статистически подход и микроморфолжки метод за допълване диагностиката и характеристиката на черноземите. Резултатите показват че  хумификацията и хумусообразуване протичат с висока интензивност до голяма дълбочина и обуславят образуването на тъмен, коагулирал или локално концентриран стабилен хумус. В резултат на това се установява превес на хуминовите киселини над фулвокселините в състава на почвеното органично вещество, висока степен на кондензация и ароматизация на хуминовите киселини. Микроморфоложката характеристика потвърждава и допълва резултатите за състава и съдържанието на хумуса. [10]
14. Направен е съвременен анализ на особеностите систематиката и проблемите на Черноземите и са оценени в почвено-генетичен, геолого-петрографски, технологичен и организационен аспект, факторите ограничаващи плодородието им. Предложени са мерки за тяхното плодородие и опазване .  [11]
15. Механичния състав на почвата като един от най-важните показатели  за генетична характеристика, възрастта на и почвена класификация. Почвените класификации Soil Taxonomy, WRBSR, както и други международни и национални системи използват текстурата на почвата, като основен инструмент за класификация като  често се включва в името на почвата. Има видове почви, като Пясъчните почви (Arenosols), където механичния състав е основната  на диагностиката.[8]
16. Получена е актуална информация за  почвени типове в страната, като са  направени сравнения с данни от дългогодишни проучвания,  чрез което е обогатена базата с данни. [29, 30]
17. Направена е корелация на представителни профили за планинската зона, северна и южна България. Според международната класификация WRB 2014, изследваните почви са Умбрисоли (Umbrisols); Файеоземи (Phaeozems) Вертисоли (Vertisols), Стагносоли (Stagnosols), Черноземи( Chernozems), Лувисоли (Luvisols). Американската класификация Soil Taxonomy, определя тези почви като – Инсептосоли (Inseptosols) Молисоли (Mollisols), Вертисоли (Vertisols),  Алфисоли (Alfisols). [25] 
18. Проектът GS Soil дава възможност за организиране на пространствената информация съгласно изисквания на директивата за INSPIRE на ЕС в сътрудничество с голяма общност на европейските учени. Това гарантира хармонизиране на съдържанието на данните и основни почвени профили в ЕС. Притежателите  на данни за почвите се подпомагат от софтуерни специалисти в създаването на Web Map Service (WMS), което е гаранция за функционирането на тази инфраструктура. Предизвикателството за разпространение на почвената  информация, е в интерес за по-добро сътрудничество между притежателите и ползвателите на данните. Съществува  необходимост да се създаде национална междуведомствена и териториална база данни за почвена информация. Почвеното картиране е в помощ за запознаване и запазване на почвените ресурси.[24, 17]
19.Подробно са характеризирани еколого-генетичните и агроекологичните проблеми на почвите от Затишко-Пирдопското поле и околността и на тази основа са посочени приоритетните области за развитие на земеделието – ливадарство, фуражно производство, картофопроизводство,  животновъдство и етерично-масленото производство. Отглеждането на алтернативни култури също е приориет,  като черупкови ( орехи – студоустойчиви и лешници), арония, годжи-бери, влакондаен лен и др.  [28]
20. Направената многокритериалната оптимизационна оценка на икономическите показатели при различни производствени направления на оранжерийно производство на домати показва, че вариантите на торене с 60% оборски тор+ 40% минерален тор и 40% оборски тор+ 60% минерален тор са икономически най-добре балансирани. [22]

